Talvi ja Mati aiablogi: oh moonid, moonid
#000000
Juunikuu õiterikkus toob mõned uued, aga ka hulga vanu tulijaid - nii näiteks on moonid endale ise kõnnitee servas koha leidnud ja õitsevad kuni sügiseni.
#000001
Enamik magab lõunaund valesti: õigesti tukkumisel on palju eeliseid
#000003
Sumeritel, muide, olid moonid pühad taimed ja vaevalt on lilli (kui just roos välja arvata), mis oleks sellest enam jõudnud paljudele maalidele, lauludesse või luuletustesse. Ilu sel meelisegaval magunal igatahes jagub.
#000007
Juunikuu keskel õitsevad aias mitmed enelad, neist pilkupüüdvam on praegu kolmehõlmaline enelas. Enelatel on palju häid omadusi - nad õitsevad rikkalikult ja kaua, oni vähenõudlikud ja kergesti paljundatavad.
#000008
Kaunilt õierikas on ka täidisõieline viirpuu Scarelett.
#000009
Iiriseid on jõudnud oma õitsemisega haripunkti ja peaaegu kõik sordid on õied avanud või avamas.
#000010
Pojengidest on juuni keskel aia ehteks punane pall (Red Grace), aga kaunis on ka esimest aastat õitsev Coral Sunset ja lihtõieline valge pojeng.
#000011
Kaunilt õitsevad praegu ka idamagunad - äärmiselt efektsed suvekuulutajad. Idamagun kasvab kõige paremini päikselisel või veidi varjulisel tuulte eest varjatud kohal. Mulla ta suhtes nõudlik ei ole. Kasvavad hästi saviliiv-, liivsavi- ja savimuldadel, kui need on sügavalt haritud ja sisaldavad piisavalt huumust ja on normaalse niiskusega. Ainult liigset niiskust talub ta halvasti – juured lähevad mädanema, teda ei maksa üle kasta. Kannatavad nad ka ka paksu talvise lumekihi tõttu, seepärast ei maksa neid istutada räästa alla.
#000012
Päevaliiliad alustavad õitsemist lihtsamatest sortidest, aga õitsevad seetõttu ka rikkalikumalt.
#000013
Veel ilmestavad aeda värvilised lupiinid ja vägiheinad. Lupiinid kuuluvad kõige värvikamate peenrataimede hulka, neist saab aias moodustada huvitavaid värvikombinatsioone. Lupiinid armastavad kergelt happelist ja sõmerat mulda - näiteks savises pinnases kipub lehestik kolletuma. Pinnas peab hästi vett läbi laskma, sest kui muld jääb talvel liiga märjaks, siis ei pea lupiinid kuigi kaua vastu.
#000014
Käes on ka marjade noppimise rõõm - kasvuhoones on valmis saanud esimesed maasikad.
#000015